Power & Control

Power & Control (בעברית: כוח & שליטה) הוא שיר של הזמרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס, מתוך אלבום האולפן השני שלה, Electra Heart. השיר יצא לאור ב-20 ביולי 2012 על ידי ואטלנטיק רקורדס כסינגל השני מהתקליט. דיאמנדיס שיתפה פעולה עם סטיב אנג'לו, החבר בלהקה Swedish House Mafia, בכתיבת השיר, כאשר גרג קורסטין היה אחראי על הפקתו. "Power & Control" היא רצועת אלקטרופופ, פאוור פופ ודאנס-פופ, המתארת את מאבקם של בני זוג בהשגת שליטה ועליונות במערכת היחסים שלהם.

"Power & Control" זכה לביקורות חיוביות ממבקרי המוזיקה והוזכר כרצועה בולטת באלבום. עם זאת, השיר הגיע למקום ה-193 במצעד הסינגלים הבריטי, וכשל בלהיכנס למצעדי סינגלים אחרים בעולם. הקליפ נלווה לשיר בוים על ידי קספר בלסלב ויצא ב-30 במאי 2012. הקונספט הפשטני שלו זכה לביקורות חיוביות לרוב מהמבקרים.

== רקע והרכב ==
ביוני 2012, הוכרז כי "Power & Control" עתיד לצאת כסינגל השני מתוך אלבום האולפן השני של דיאמנדיס, Electra Heart.<ref></ref> הסינגל הראשון מתוך האלבום, "Primadonna", פורסם ב-13 במרץ 2012.<ref></ref> לדברי דיאמנדיס, השיר עוסק ב-"מאבקי הכוחות במערכות יחסים, בהן תמיד יש אדם אחד שרוצה שליטה". הרצועה ידועה בשל סגנונה המשלב ז'אנרים שונים כדוגמת אלקטרופופ, פאוור פופ ודאנס-פופ,<ref name="NME"></ref><ref name="MuuMuse"></ref><ref></ref> והושווה למוזיקה של הלהקה השוודית אבבא ושל הזמרת האמריקאית ליידי גאגא.<ref name="NME"/><ref name="Gawker"></ref>

השיר נכתב על ידי דיאמנדיס וסטיב אנג'לו, חבר הלהקה Swedish House Mafia, והופק על ידי גרג קורסטין באולפן Echo שבלוס אנג'לס, קליפורניה. המיקסינג נעשה על ידי סרבן גניאה באולפני MixStar שבווירג'יניה ביץ', וירג'יניה. ג'סי שטקין, ג'ון האנס וקורסטין היו אחראים על הנדסת הרצועה, בעוד שהאחרון היה אחראי גם על התכנות וניגן בקלידים, בגיטרה ובבס.<ref name="LinerNotes"/>

== ביקורות ==
גרג קורסטין היה שותף להפקת ארבע רצועות מתוך [[Electra Heart, בהן "Power & Control".]]
השיר זכה לביקורות חיוביות בדרך כלל ממבקרי המוזיקה. ריץ' ג'וזוויאק מ-Gawker הופתע מהביקורות המעורבות יחסית להן זכה האלבום עם יציאתו, וכתב כי "Power & Control" הוא גולת הכותרת של האלבום.<ref name="Gawker"/> הוא הרגיש שההגייה המוגזמת של המילה "make" בפזמון הפכה אותו לקליט יותר, ושיבח את השורה "you may be good looking but you're not a piece of art" ("אתה אולי נראה טוב אבל אתה לא חתיכת אמנות").<ref name="Gawker"/> ג'וש ווב מ-WhatCulture כתב כי השיר "מדהים", וכי הוא מעדיף להתמקד פחות ב"מסרים הפסיכולוגיים העמוקים שמועברים" ויותר בהערכתו ל"מוזיקת פופ טובה".<ref name="WhatCulture"></ref>

בראדלי סטרן מ-MuuMuse כתב כי זהו השיר האהוב עליו באלבום, וציין לחיוב את הפזמון.<ref name="MuuMuse"/> רוברט קופסי מ-דיגיטל ספיי העניק לרצועה שלושה כוכבים מתוך חמישה, וכתב כי דיאמנדיס היא האדם הדומיננטי במערכת יחסים המתוארת בשיר.<ref></ref> עם זאת, בן יואיט מ-NME התאכזב מהשיר, והרגיש שההפקה שלו דלה ופשוטה מדי. הוא הוסיף והביע ביקורת כלפי השורות "Women and men we are the same / But love will always be a game" ("נשים וגברים אנחנו אותו הדבר / אבל אהבה תמיד תהיה משחק") על כך שנשמעות כמו קטע מתוך ספר להעצמה עצמית.<ref name="NME"/> ב-2012 הייתה הרצועה מועמדת הייתה לפרס המוזיקה של Popjustice, אם כי הפסידה ל-"Jealousy" של ויל יאנג.<ref></ref>

== וידאו קליפ ==
את הקליפ הנלווה לשיר ביים קספר בלסלב,<ref name="MusicVideoCredits"></ref> והוא יצא לאור ב-30 במאי 2012, כחלק השישי בסדרת הקליפים בת אחד עשר החלקים שלה, "The Archetypes".<ref></ref> הקליפ כולו צולם לרקע גוון כחול,<ref name="WhatCulture"/> באחוזה ריקה, ככל הנראה באותו מקום בו צולם הקליפ ל-"Primadonna".<ref name="IdolatorMusicVideo"></ref> בראדלי סטרן מ-MuMuse הצהיר שהקליפ "מדהים לחלוטין", על אף הקונספט הפשטני שלו. הוא שיבח את הופעת עריסתו של ניוטון בקליפ, והרגיש שהוא מייצג את מילות השיר "you can't have peace without a war" ("אתה לא יכול לקבל שלום בלי מלחמה") בכך שהדגים את הרעיון ש-"לכל פעולה, יש תגובה הפוכה שווה".<ref></ref> ג'וש ווב מ-WhatCulture כתב כי מעניין לראות דיאמנדיס "מאופקת" בקליפ, והצהיר שהוויזואליה שלו "מאוד אסתטית".<ref name="WhatCulture"/>

== רשימת רצועות ==

== קרדיטים ==
=== שיר ===
הקרדיטים שלהלן לקוחים מהערות האלבום של Electra Heart.<ref name="LinerNotes"></ref>

==== הקלטה ====
* הופק באולפן Echo (לוס אנג'לס, קליפורניה)
* מיקסינג באולפני MixStar (וירג'יניה ביץ', וירג'יניה)

==== אנשי צוות ====

=== וידאו קליפ ===
הקרדיטים שלהלן לקוחים מאתר האינטרנט של קספר בלסלב.<ref name="MusicVideoCredits"/>

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row" | הממלכה המאוחדת
| 20 ביולי 2012
| הורדה דיגיטלית – מיני-אלבום רמיקסים
| 679 • אטלנטיק
| align="center"|<ref name="iTunesStoreUK"/>
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים שהופקו על ידי גרג קורסטין
קטגוריה:סינגלים בהוצאת אטלנטיק רקורדס